סמסונספור

**סמסונפור** (בטורקית: **Samsunspor**) הוא מועדון ספורט רב-תכליתי מהעיר סמסון, טורקיה שהוקם בשנת 1965 וידוע בעיקר בזכות קבוצת הכדורגל שלו. המועדון מארח את משחקיו באצטדיון ה-19 במאי בסמסון המכיל 33,919 מקומות.

## היסטוריה
### שנים ראשונות
המועדון הוקם ביוני 1965 על ידי מיזוגם של חמישה מועדונים: ה-19 במאי, אקינספור, פנר גנצ'ליק, סמסונספור וסמסונספור גלאטסאריי. וקבוצת הכדורגל שלו עלתה לראשונה לליגה הטורקית הבכירה לאחר שזכתה באליפות ליגת המשנה בעונת 1968/1969. לאחר 6 עונות בליגה הבכירה הקבוצה ירדה לליגת המשנה בסיום עונת 1974/1975. אך לעונה אחת בלבד מכיוון שאת עונת 1975/1976 סיימה שוב כאלופת ליגת המשנה ושבה לליגה הבכירה. הקבוצה שיחקה שלוש עונות בליגה הבכירה ובסיום עונת 1979/1980 שבה לליגת המשנה שם שיחקה שלוש שנים.

### תור הזהב
בסוף שנות ה-70, אנדר צ'נגיז, שהיה אז יו"ר המועדון, הציג את מדיניות החזרה לשורשים (בטורקית: öze dönüş), שמטרתה הייתה להחזיר כישרונות מקומיים ולחזק את קבוצת הכדורגל. את שנות ה-80 המוקדמות העבירה הקבוצה בעיקר בליגה השנייה, עד שסיימה כאלופה בעונת 1984/1985 ושבה לליגה הבכירה. את עונת 1985/1986 סיימה הקבוצה במקום ה-3 בליגה הטורקית הבכירה עליו הצליחה לשמור גם בעונה לאחר מכן. בעונה שלאחר מכן עונת 1987/1988 סיימה סמסונספור במקום הרביעי, אך גם הצליחה להגיע עד לגמר הגביע הטורקי בו הפסידה לסקאריאספור.

### תאונת האוטובוס
ב-20 בינואר 1989, בעת שנסעה למלטיה כדי להתמודד מול מלטיאספור המקומית, אוטובס הקבוצה היה מעורב בתאונת דרכים. בתאונה נהרגו שלושה שחקנים, שני מאמנים ושבעה חברי קבוצה נוספים נפצעו קשה. הקבוצה סיימה את העונה במקום האחרון בליגה אך בעקבות התאונה ירידתה הוקפאה והיא נותרה בליגה לעונה נוספת. אך הקבוצה לא הצליחה להשתקם מהתאונה ובסיום העונה שלאחר מכן עונת 1989/1990 ירדה הקבוצה לליגת המשנה.

### עליות וירידות ליגה
בעונת 1990/1991 זכתה הקבוצה באליפות ליגת המשנה ועלתה לליגת העל אך ירדה ליגה לאחר עונה אחת בלבד בליגה הבכירה. אך שוב לקחה אליפות בליגת המשנה בעונת 1992/1993 ושבה לליגה הבכירה. שם שיחקה במשך 13 שנים ברציפות כשמיקום השיא שלה היה המקום ה-5 הישג אליו הגיעה פעמיים, פעם אחת בעונת 1993/1994 ופעם שנייה בעונת 1997/1998. במהלך 13 השנים שבילתה בליגה הבכירה היא זכתה פעם אחת גם בגביע הבלקן  בעונת 1993/1994. וכן זכה להשתתף גם בגביע האינטרטוטו בעונות 1997 ו-1998. בסיום עונת 2005/2006 ירדה הקבוצה לליגת המשנה לאחר שסיימה את העונה במקום ה-17 בליגה. סמסונספור שיחקה בליגה השנייה 5 עונות עד שסיימה כשסגנית האלופה בעונת 2010/2011 ושבה לליגה הבכירה, בפברואר 2012, כשחזרו ממשחק חוץ, נפצעו שני שחקנים כאשר מאמן הקבוצה נפגע מרכבת במעבר חציה.  בסיום העונה כעבור עונה אחת בלבד ירדה סמסונספור חזרה לליגת המשנה. הקבוצה שיחקה 6 שנים בליגה השנייה עד שבסיום עונת 2017/2018 ירדה לראשונה בתולדותיה לליגה השלישית. בסיום עונת 2019/2020 לאחר שתי עונות בליגה השלישית שבה סמסונספור לליגה השנייה, סמסונספור שיחקה 3 שנים בליגה השנייה ובסיום עונת 2022/2023 זכתה פעם נוספת באליפות הליגה השנייה ושבה לליגה הבכירה לאחר היעדרות של 11 שנים. בעונת החזרה שלה לליגה הבכירה סיימה סמסונספור במקום ה-13, אולם בעונה שלאחר מכן עונת 2024/2025 סיימה סמסונספור במקום ה-3 כשמקדימות אותה רק האימפריות גלאטסאריי ופנרבחצ'ה. מיקום שזיכה אותה לראשונה בכרטיס לליגה האירופית. בהופעת הבכורה שלה בליגה האירופית פגשה סמסונספור את פנאתינאיקוס היוונית בשלב הפלייאוף, הפסידה לה בסיכום צמד משחקים, ונשרה לשלב הליגה בקונפרנס ליג, גם שם להופעת בכורה.

## אצטדיון
שמאל|ממוזער|מבט אל אצטדיון ג'אניק ה-19 במאי, מגרשו הקודם של המועדון המועדון שיחק בשנותיו הראשונות באצטדיון שהיר עד שעבר לאצטדיון ה-19 במאי צ'אניק, ב-1975 שם שיחק עד שנת 2017 עת נהרס האצטדיון, והחל מ-2017 משחק המועדון באצטדיון ה-19 במאי סמסון המכיל 33,919 מקומות.

## סגל נוכחי
; נכון ל-1 באוקטובר 2025

 (בהשאלה מגלאטסראיי)

 (בהשאלה ממולדה)

 (קפטן)

## תוצאות במסגרת האירופית
בכל התוצאות (בית וחוץ) מספר השערים של סמסונספור מוצג ראשון.

## תארים
***[[ליגת המשנה הטורקית|ליגה המשנה הטורקית]]**
** **אלופה (7):** 1968/69, 1975/76, 1981/82, 1984/85, 1990/91, 1992/93, 2022/23
* **גביע הבלקן**
** **זכייה (1):** 1993/94

## ראו גם
סמסונספור (כדורסל)

## קישורים חיצוניים

* 

## הערות שוליים

קטגוריה:קבוצות כדורגל טורקיות
קטגוריה:קבוצות כדורגל שהוקמו ב-1965
קטגוריה:דפים עם תרגומים שלא נסקרו